C 233/32
MT
Il-Ġurnal Uffiċjali tal-Unjoni Ewropea
16.6.2022
Dawn is-subintestaturi jeskludu s-settijiet tat-tidwil li mhumiex iddisinjati biex jintużaw prinċipalment għal siġra tal-Milied u li huma maħsuba biex jintużaw għal diversi skopijiet dekorattivi matul is-sena, pereżempju, għat-tiżjin tad-djar, talgallariji, tal-postijiet fejn isiru t-tiġijiet, tal-ġonna, jew għat-tiżjin ta’ oġġetti iżgħar bħal xi kuruna tal-fjuri, qasrija jew mejda.
Barra minn hekk, is-settijiet tat-tidwil bil-lampi ddisinjati bħala eż. qara’ aħmar jew qlub ma jaqgħux taħt din is-subintestatura, minħabba li l-lampi ma għandhom l-ebda rabta mal-Milied.
Eżempji ta’ prodotti li jridu jiġu kklassifikati fis-subintestatura 9405 4x bħala ‘Lampi u fittings tat-tidwil tal-elettriku oħrajn’:
Id-dwal purtiera tal-LED fil-forma ta’ girlanda (li jeżistu f’tulijiet differenti), magħmula minn żewġ kejbils talelettriku iżolati, bi swiegel ta’ tulijiet differenti (tul ta’ bejn 30 u 70 cm) li jiddendlu minnha f’intervalli ta’ madwar 15-il cm.
B’kollox, is-swiegel huma mgħammra b’madwar 200 sors tad-dawl LED.
Il-girlanda tiġi b’kejbil ta’ konnessjoni u transformer.
Katina tad-dawl tal-LED mikro, b’tul totali ta’ 240 cm, li tikkonsisti f’wajer tal-metall u 40 sors tad-dawl bi spazju bejniethom ta’ 5 cm, li jaħdmu bil-batterija.
Katina tad-dawl tal-LED mikro, b’tul totali ta’ 860 cm (li 500 cm minnhom huwa kejbil ta’ konnessjoni), li tikkonsisti f’wajer tal-metall u 360 sors tad-dawl bi spazju bejniethom ta’ 1 cm.
Il-katina tad-dawl tiġi bi transformer.”